༄༅།གཞུང་དངོས།
5
མཎྜལ་བཤམས། དེའི་སྟེང་ དུ་ མཉྫིའི་ཁར་གཏོར་ མ་ བཞག མཐའ་
མཆོད་པས་བསྐོར། མཆོད་གཏོར་ཐམས་ཅད་ཨོཾ་ཨཱཿ ཧཱུཾ་གིས་བྱིན་གྱིས་རླབས།
སངས་རྒྱས་ཆོས་དང་ཚོགས་ཀྱི་མཆོག་རྣམས་ལ།། བྱང་ཆུབ་བར་ནི་བདག་ནི་
སྐྱབས་སུ་མཆི།། བདག་གིས་སྦྱིན་སོགས་བགྱིས་པའི་བསོད་ནམས་ཀྱིས།། འགྲོ་
ལ་ཕན་ཕྱིར་སངས་རྒྱས་འགྲུབ་པར་ཤོགགསུམ། བདག་མདུན་ཐ་མི་དད་ཀྱི་ཚུལ་
གྱིས། མཎྜལ་དབུས་ སུ་ཞེས་པ་ནས། ཨུ་རྒྱན་ནས་ ཡེ་ ཤེས་ པ་ སྤྱན་ དྲངས།
གཉིས་ སུ་ མེད་ པར་ གྱུར། བཟླས་ པ་ བྱ། བདག་ མདུན་ སོ་ སོ་ བྱས་ ནས།
བདག་འཇུག་གི་ཚུལ་དུ། དཀོན་མཆོག་གསུམ་ལ་བདག་སྐྱབས་ མཆི་ སོགས་
མཎྜལ་གྱི་དབུས་སུ་རྗེ་བཙུན་མ་ཞེས་པ་ནས། དབང་བཞི་པ་ཐོབ། དེ་ནས་
གཏོར་བསྔོ་རྣམས་བྱ། རྒྱས་པར་མ་ཤེས་ན། ཨོཾ་ཨཱཿཧཱུཾ་གིས་བྱིན་གྱིས་བརླབས།
ཨ་ཀཱ་རོ་གསུམ་གྱིས་ཕུལ། དེ་ནས་སློབ་མ་རྣམས་ཁྲུས་བྱས་གྲལ་དུ་འཁོད་པ་ལ་
བགེགས་གཏོར་ ལ་ ཆབ་ བཏང༌། ན་མཿསརྦཏ་ཐཱ་ ག་ ཏ་ བྷོ་ བི་ ཤོ་ མུ་ ཁེ་ བྷུ
[བྷྱ ]སོགས་གསུམ་གྱིས་བསྔོས། རྡོ་རྗེ་དྲིལ་བུ་འཛིན་པའི་ཧཱུཾ་མཛད་ཀྱི་ཕྱག་
རྒྱ་བཅས་ལ། ན་མོ་རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་
མ་དམ་པ་རྣམས་ཀྱི་བཀའ་བདེན་པ་དང༌། སངས་རྒྱས་ཀྱི་བཀའ་བདེན་པ་
དང་། ཆོས་ཀྱི་བཀའ་བདེན་པ་དང་། དགེ་འདུན་གྱི་བཀའ་བདེན་པ་དང་།
ཡི་དམ་ཞི་ཁྲོ་རབ་འབྱམས་ལྷ་ཚོགས་རྣམས་ཀྱི་བཀའ་བདེན་པ་དང་། དཔལ་
མགོན་དམ་པ་ཆོས་སྐྱོང་བའི་བསྲུང་མ་རྣམས་ཀྱི་བཀའ་བདེན་པ་དང༌། བདེན་
པ་ཆེན་པོས་བྱིན་གྱིས་བརླབས་ཀྱིས་རྡོ་རྗེའི་སློབ་མ་འདི་རྣམས་ལ་བྱིན་རླབས་
ཟབ་མོ་འབུལ་བར་བྱེད་པ་ལ། བར་དུ་གཅོད་པར་བྱེད་པའི་གདོན་བགེགས་
ལོག་པར་ འདྲེན་ པའི་ ཚོགས་ ཐམས་ ཅད་ མཆོད་ སྦྱིན་ གྱི་ གཏོཪ་ མ་ རྒྱ་ ཆེན་ པོ་
འདིས་ཚིམ་པར་གྱིས་ལ་འདིར་མ་གནས་པར་རྒྱ་མཚོའི་མཐར་སོང་ཤིག་གལ་ཏེ་
མི་འགྲོ་ན་མེ་མཚོན་ཁྲོ་བོའི་ཚོགས་འདི་རྣམས་ཀྱིས་ཁྱོད་རྣམས་ཀྱི་མགོ་བོ་ཚལ་
པ་བརྒྱར་འགས་པར་འགྱུར་རོ།། གཏོར་མ་དོར། སྤོས་རོལ་དྲག་སྔགས་བརྗོད།

:
..
:
..
6 ༄༅།གྲུབ་ཐོབ་ཨོ་རྒྱན་དང་འབའ་ལི་པས་མཛད་པའི་དངུལ་ཆུའི་དབང་བྱ་ཐབས།
ཨོཾ་བཛྲ་རཀྵ་རཀྵ་ཡེ་ཧཱུཾ་ཧཱུཾ་ཧཱུཾ་ཕཊ་ཀྱིས་སྲུང་འཁོར་བསྒོམ། ལས་ཀྱི་རྡོ་རྗེས་མེ་
ཏོག་བཀྱེ་བསྡུ་བྱ། འདོན་ནམ་མཁའ་དང་མཉམ་པའི་སེམས་ཅན་ཐམས་ཅད་
ཀྱི་དོན་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ་བ་དང་། འགྲོ་བ་དུག་
གསུམ་ནད་ཀྱིས་ཟིན་པ་རྣམས་ལ་ཕན་གདགས་པའི་སླད་དུ་བྱིན་རླབས་ཟབ་མོ་
གསན་སྙམ་པ་བྱང་ཆུབ་ཀྱི་མཆོག་ཏུ་ཐུགས་བསྐྱེད་པར་གསལ་བཏབ་ཏེ་གསན་
པར་ཞུ། གསན་རྒྱུའི་ཆོས་ནི་དངུལ་ཆུའི་སྦྱོར་བའི་སྔོན་དུ་འགྲོ་བའི་རྡོ་རྗེ་རྣལ་
འབྱོར་བའི་བྱིན་རླབས་ཞུ་བ་ལ་ཐོག་མར་རྡོ་རྗེ་རྣལ་འབྱོར་མར་གསལ་བ་ལ་
བྱིན་རླབས་ཟབ་མོ་གསན་པའི་སླད་དུ་མཎྜལ་འབུལ་བ་ཞུ། ཞེས་མཎྜལ་ཕུལ།
གསོལ་བ་འདེབས་པ་འདིའི་རྗེས་ཟློས་མཛོད། དུས་གསུམ་སངས་རྒྱས་ཐམས་
ཅད་དང༌། ལྷག་པའི་ལྷ་ཡི་ངོ་བོ་ཉིད་དང་།། དཔལ་ལྡན་བླ་མའི་བཀའ་དྲིན་
གྱིས།། བདག་ལ་རྗེས་གནང་རྩལ་དུ་གསོལ།།གསུམ། མདུན་གྱི་ནམ་མཁར་རྡོ་རྗེ་
རྣལ་འབྱོར་ མའི་ དཀྱིལ་ འཁོར། སངས་ རྒྱས་བྱང་ སེམས་ དཔའ་ བོ་ མཁའ་
འགྲོའི་ཚོགས་ཀྱིས་བསྐོར་བའི་སྤྱན་སྔར་ཡན་ལག་བདུན་པ་བགྱིད་སྙམ་པས་
འདིའི་རྗེས་ ཟློས་ མཛོད། དཀོན་ མཆོག་ གསུམ་ སོགས། གསུམ། མདུན་
བསྐྱེད་སྔར་ཡོད་གསལ་བཏབ་པའི་ཚུལ་དུ་དམིགས་པ་འདི་བཞིན་དུ་མཛོད།
མཎྜལ་དབུས། རྗེ་ བཙུན་ མ་ སྐུ་ མདོག་ དམར་ མོ་ ཞལ་ གཅིག་ཕྱག་ གཉིས་ མ་
གཡས་གྲི་གུག་གཡོན་ཐོད་ཁྲག་བསྣམས་པ་གཅིག་བསྒོམ། པདྨ་བཞི་ལ་ཊཱ་ཀི་གྲི་
གུག་དང་ཐོད་པ་འཛིན་པ་རུས་པས་བརྒྱན་པ་བཞི་སྒོམ། དེའི་སྟེང་དུ་གཏོར་
མ་དེ་སྤྲུལ་པའི་དྲང་སྲོང་གཞུང་སྐྱེས་ཕྱག་གཉིས་(གཡས་) ཊཱ་མ་རུ་གཡོན་ཐོད་

པ་བསྣམས་པའི་སྤྱི་བོར་རྗེ་བཙུན་མ་སྔར་ལྟར་རུས་པས་བརྒྱན་པ་གཅིག་བསྒོམ།
དབུ་བརྒྱན་ཡེ་ཤེས་པ་སྤྱན་དྲངས་གཉིས་སུ་མེད་པར་བསྲེ། དེ་ནས་མཎྜལ་གྱི་
དབུས་ཀྱི་རྗེ་བཙུན་མ་ལ་ལུས་ལོངས་སྤྱོད་ལྟོས་པ་མེད་པར་ཕུལ་ཏེ་གསོལ་བ་
འདེབས་པ་འདིའི་རྗེས་ཟློས་མཛོད། བདག་ལ་དབང་བཞི་ཡོངས་སུ་རྫོགས་
པར་བསྐུར་དུ་གསོལ། ཁྱད་པར་དུ་བུམ་པའི་དབང་བསྐུར་དུ་གསོལ་བྱས་པ་

༄༅།གཞུང་དངོས།
7
དང་། རྗེ་བཙུན་མའི་སྨིན་མཚམས་སུ་ཕོག་པས་ལུས་ཀྱི་སྒྲིབ་པ་དག བུམ་
པའི་དབང་ཐོབ་པར་བསམ་ཡང་ལུས་དང་ལོངས་སྤྱོད་ཐམས་ ཅད་ཕུལ་ནས་
འདིའི་རྗེས་ཟློས་མཛོད། བདག་ལ་གསང་བའི་དབང་བསྐུར་དུ་གསོལ། ཞེས་
གསོལ་བ་བཏབ་པས། རྗེ་བཙུན་མའི་མགྲིན་པ་ནས་འོད་ཟེར་དམར་པོ་བྱུང་།
རང་གི་མགྲིན་པའི་ལྕེ་ཐོག་དུ་ཕོག ངག་གི་སྒྲིབ་པ་དག གསང་བའི་དབང་
ཐོབ། ཡང་ལུས་དང་ལོངས་སྤྱོད་ཐོགས་པ་མེད་པར་ཕུལ་ནས་འདིའི་རྗེས་ཟློས་
མཛོད། བདག་ལ་ཤེས་རབ་ཡེ་ཤེས་ཀྱི་དབང་བསྐུར་དུ་གསོལ། ཞེས་གསོལ་བ་
བཏབ་པས། རྗེ་བཙུན་མའི་ཐུགས་ཀ་ནས་འོད་ཟེར་མཐིང་ཁ་བྱུང་། རང་གི་
སྙིང་ཀར་ཕོག ཡིད་ཀྱི་སྒྲིབ་པ་དག ཤེས་རབ་ཡེ་ཤེས་ཀྱི་དབང་ཐོབ། ཡང་
ལུས་ལོངས་སྤྱོད་ལྟོས་པ་མེད་པར་ཕུལ་ནས་འདིའི་རྗེས་ཟློས་མཛོད། དབང་
བཞི་པ་བསྐུར་དུ་གསོལ། ཞེས་གསོལ་བ་བཏབ་པས། རྗེ་བཙུན་མའི་ལྟེ་བ་
ནས་ཧ་རི་ནི་ས་དང་། ཧྲཱིཿལས་འོད་ཟེར་ཁ་དོག་ལྔ་འཕྲོས་པས། རང་གི་ལྟེ་
བར་ཕོག ལུས་ངག་ཡིད་གསུམ་གྱི་སྒྲིབ་པ་དག དབང་བཞི་པ་ཐོབ་བོ།། ། དེ་
ནས་དྲང་སྲོང་གི་སྤྱི་བོ་ནས་རྗེ་བཙུན་མ་རང་གི་སྤྱི་བོར་བྱོན། འདིའི་རྗེས་ཟློས་
མཛོད། བདག་ལ་དབང་བཞི་རྫོགས་པར་བསྐུར་དུ་གསོལ། ཞེས་བྱས་པ་དང་།
དེའི་གསང་བ་ནས་བྱང་སེམས་དམར་པོ་བྱུང༌། སྤྱི་བོར་སླེབས་པས་བུམ་དབང་
ཐོབ། མགྲིན་པར་སླེབས་པས་གསང་དབང་ཐོབ། སྙིང་ཁར་སླེབས་པས་ཤེས་
པར་[ རབ] ཡེ་ཤེས་ཀྱི་དབང་ཐོབ། ལྟེ་བར་སླེབས་པས་དབང་བཞི་པ་ཐོབ།
དེ་ནས་གཏོར་མ་མགོ་ཐོག་ཏུ་བཞག་ལ་དྲང་སྲོང་གཞུང་སྐྱེས་ཀྱི་ཐོད་པར་ཡོན་
བྱས་ནས་མགོ་ཐོག་ན་མར་བླུགས་པས། ལུས་ཀྱི་ཕྱི་ནང་ན་མར་བོ་བས། ། ནད་
གདོན་སྡིག་སྒྲིབ་ཐམས་ཅད་དག རྐང་མཐིལ་ཡན་ཆད་ཡེ་ཤེས་ཀྱི་བདུད་རྩི་
སྦྲང་བཀོད་པ་ལྟ་བུས་དཀར་མོར་[མེར]གྱིས་བསྒོམ། དེ་ནས་དྲང་སྲོང་རང་
གི་སྤྱི་བོར་ཐིམ་པར་བསྒོམ། དམ་ཚིག་སྡོམ་པ་ལ་བསྲུང་སྡོམ་བགྱིད་སྙམ་པས་
འདིའི་རྗེས་ཟློས་མཛོད། གཙོ་བོས་ཇི་ལྟར་སོགས་གསུམ། བཀའ་དྲིན་བཏང་

8 ༄༅།གྲུབ་ཐོབ་ཨོ་རྒྱན་དང་འབའ་ལི་པས་མཛད་པའི་དངུལ་ཆུའི་དབང་བྱ་ཐབས།
[གཏང ]རག་གི་མཎྞལ་ཕུལ། འདིའི་རྗེས་ཟློས་མཛོད། དེ་ནས་བརྩམས་ཏེ་
སོགས་རྗེས་ལ་བཀྲ་ཤིས་ལྷག་གཏོར་བྱ། ཡེ་ཤེས་པ་གཤེགས། དམ་ཚིག་པ་
རང་ལ་བསྡུ། དགེ་རྩ་བསྔོའོ །།